#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2025. június 16-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. június 17-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

1. **Váci Mihály utca 2-4. sz. ingatlanok mögötti parkolóban megállási korlátozás bevezetése**

Önkormányzatunkhoz érkezett lakossági bejelentések alapján azzal a kéréssel fordulok a Tisztelt Bizottsághoz, hogy a Váci Mihály utca 2-4. számú lakóházak mögött megállási korlátozás kerüljön bevezetésre annak érdekében, hogy a mentők, tűzoltók, egyéb készenléti szervek és az érintett garázstulajdonosok akadálytalanul tudják megközelíteni az ingatlanokat és a szomszédos épületet is. A „Megállni tilos” közlekedési tábla kihelyezésével kapcsolatban a lakók egyetértésüket fejezték ki aláírásukkal.

1. **Az Öntő utca teljes szakaszán sebességkorlátozás bevezetése**

Dr. László Győző alpolgármester úr, a körzet képviselője, a lakossági fórumon elhangzott észrevételek alapján azzal a kéréssel fordult Önkormányzatunkhoz, hogy az Öntő utca teljes szakaszán 40 km/h sebességkorlátozás kerüljön bevezetésre.

1. **A Maros utca, Öntő utca és a Saághy István utca súlykorlátozó tábláinak felülvizsgálata**

A közlekedési hatósággal és a rendőrséggel szakmai egyeztetés történt az érintett közterületeken lévő súlykorlátozó táblák egységesítésére vonatkozóan. A közös álláspont alapján az Öntő utca – Maros u. kereszteződésében, valamint a Metros körforgalomból a Saághy István utca felé történő kihajtónál a 7,5 tonna súlykorlátozó táblák cseréje indokolt, amelyek helyett a „7,5 tonna tehergépjárművel behajtani tilos” jelzőtábla kerülne kihelyezésre. Továbbá a közúti jelzőtáblák alatt lévő kiegészítő táblák egységesítése érdekében „Kivéve célforgalom” kiegészítő táblák pótlása szükséges.

1. **Garai János utca teljes szakaszának egyirányúsítása**

Bokányi Adrienn, a körzet képviselője, a lakossági fórumon elhangzott észrevételek alapján azzal a kéréssel fordult Önkormányzatunkhoz, hogy a Garai János utca jelenlegi kétirányú forgalma helyett egyirányú forgalmi rend kerüljön bevezetésre. Az egyirányúsítás a Semmelweis Ignác utca felől az Eötvös Loránd utca irányába történik. Az egyirányúsítás bevezetése után egyoldali parkolásra lesz lehetőség, viszont az utca paraméterei miatt a szembe kerékpározásra nincs lehetőség. A lakók túlnyomó többsége egyetért a szakmai javaslattal, az új forgalmi rend bevezetésével, melyet 6 hónap után szükséges felülvizsgálni.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságokat, hogy az előterjesztést megtárgyalni és a határozati javaslatokat elfogadni szíveskedjenek.

**Szombathely, 2025. június „ ”**

/: **Horváth Soma** :/

**I.**

**HATÁROZATI JAVASLAT**

**….…./2025. (VI.16.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Váci Mihály utca 2-4. számú lakóházak mögött megállási korlátozás kerüljön bevezetésre.
2. A Bizottság javasolja, hogy az Öntő utca teljes szakaszán 40 km/h sebességkorlátozás kerüljön bevezetésre.
3. A Bizottság javasolja az Öntő utca – Maros utca kereszteződésében, valamint a Metros körforgalomból a Saághy István utca felé történő kihajtónál a 7,5 tonna súlykorlátozó táblák cseréjét „7,5 tonna tehergépjárművel behajtani tilos” jelzőtáblára, valamint a „Kivéve célforgalom” kiegészítő jelzőtáblák pótlását.
4. A Bizottság javasolja, hogy a Garai János utcában egyirányú forgalomi rend kerüljön bevezetésre a Semmelweis Ignác utca irányából az Eötvös Loránd utca irányába. A forgalmi rend változás tapasztalatait 6 hónap próbaidőszak után felülvizsgálni szükséges.

**Felelős:** Dr. Nemény András, polgármester

Horváth Soma, alpolgármester

Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** VISB 2025. június 17-i ülése

**II.**

**HATÁROZATI JAVASLAT**

**….…./2025. (VI.17.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság úgy határoz, hogy a Váci Mihály utca 2-4. számú lakóházak mögött megállási korlátozás kerüljön bevezetésre.
2. A Bizottság úgy határoz, hogy az Öntő utca teljes szakaszán 40 km/h sebességkorlátozás kerüljön bevezetésre.
3. A Bizottság úgy határoz, hogy az Öntő utca – Maros utca kereszteződésében, valamint a Metros körforgalomból a Saághy István utca felé történő kihajtónál a 7,5 tonna súlykorlátozó táblák cseréje „7,5 tonna tehergépjárművel behajtani tilos” jelzőtáblára, valamint a „Kivéve célforgalom” kiegészítő jelzőtáblák pótlása történjen meg.
4. A Bizottság úgy határoz, hogy a Garai János utcában egyirányú forgalomi rend kerüljön bevezetésre a Semmelweis Ignác utca irányából az Eötvös Loránd utca irányába. A forgalmi rend változás tapasztalatait 6 hónap próbaidőszak után felülvizsgálni.
5. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** azonnal